Skype

Skype គឺ​ជា​កម្មវិធី​ដែល​ប្រើ​អ៊ីនធឺណិត​ដើម្បី​ហៅ​ទូរសព្ទ។ កម្មវិធី​នេះ​ត្រូវ​បាន​បង្កើត​ដោយ​ជនជាតិ​ស្វីស និង​ស៊ុយអែត ពីរ​នាក់​គឺ Niklas Zennström និង Janus Friis។ Skype អាច​ដើរ​បាន​នៅ​លើ Windows, OS X, Linux, Android, BlackBerry 10, iOS, Symbian និង Windows Phone។ ដោយ​ការ​ប្រើ VoIP ដើម្បី​ហៅ​ទូរស័ព្ទ ធ្វើ​ឲ្យ​ការ​ហៅ​ទៅ​ទូរស័ព្ទ​ដទៃ​ទៀត មាន​តម្លៃ​ថោក។ ក៏​ប៉ុន្តែ ប្រសិន​បើ​ហៅ​ទៅ​អ្នក​ប្រើ​ប្រាស់ Skype ដទៃ​ទៀត គឺ​មិន​អស់​លុយ​នោះ​ទេ។

ប្រវត្តិ 
 ខែកញ្ញា ២០០២៖ ទទួល​បាន​ការ​វិនិយោគ​ពី Draper Investment Company។
 ខែមេសា ២០០៣៖ Skype.com និង Skype.net ត្រូវ​បាន​ចុះ​បញ្ជី។
 ខែសីហា ២០០៣៖ កំណែ​បេតា​ដំបូង​ត្រូវ​បាន​ចេញ​ផ្សាយ។
 ខែកញ្ញា ២០០៥៖ ការ​និយាយ​តាម Skype ត្រូវ​បាន​ហាម​នៅ​ភាគ​ខាង​ត្បូង​ប្រទេស​ចិន។
 ខែតុលា ២០០៥៖ eBay បាន​ទិញ Skype ។
 ខែធ្នូ ២០០៥៖ ការ​ហៅ​ជា​វីដេអូ​ត្រូវ​បាន​បង្ហាញ។
 ខែមេសា ២០០៦៖ មាន​អ្នក​ប្រើ ១០០លាន​នាក់។
 ខែតុលា ២០០៦៖ Skype 2.0 សម្រាប់ Mac ត្រូវ​បាន​ដាក់​ឲ្យ​ប្រើ។
 ខែធ្នូ ២០០៦៖ Skype បាន​ចេញ​ផ្សាយ​តម្លៃ​ហៅ​ថ្មី​សម្រាប់​ថ្ងៃ​ទី១៨ ខែមករា ឆ្នាំ​២០០៧
 ខែមីនា ២០០៧៖ Skype 3.1 ត្រូវ​បាន​ចេញ​ផ្សាយ ដោយ​បន្ថែម​លក្ខណៈ​មួយ​ចំនួន​ដូច​ជា Skype Find និង Skype Prime។ Skype ក៏​បាន​ចេញ​ផ្សាយ​កំណែ 3.2 បេតា ជាមួយ​លក្ខណៈ​ថ្មី​មួយ​ហៅ​ថា Skype Money ដែល​អនុញ្ញាត​ឲ្យ​អ្នក​ប្រើ​អាច​ផ្ញើ​ប្រាក់​តាម PayPal ពី​អ្នក​ប្រើ Skype ម្នាក់​ទៅ​ម្នាក់​ទៀត។
 ខែសីហា ២០០៧៖ Skype 3.5 សម្រាប់ Windows ត្រូវ​បាន​ចេញ​ផ្សាយ។
 ថ្ងៃ​ទី​១៥ ខែសីហា ២០០៧៖ Skype 2.7.0.49 (បេតា) សម្រាប់ OS X ត្រូវ​បាន​ចេញ​ផ្សាយ ដោយ​អាច​ភ្ជាប់​ទំនាក់​ទំនង​ពី Mac Address Book ទៅ​ក្នុង​បញ្ជី​ទំនាក់​ទំនង​របស់ Skype ។
 ថ្ងៃ​ទី​១៦ – ១៧ ខែសីហា ២០០៧៖ អ្នក​ប្រើប្រាស់ Skype មិន​អាច​ភ្ជាប់​បណ្ដាញ Skype នៅ​តាម​បណ្ដាល​ប្រទេស​ជា​ច្រើន។
 ថ្ងៃ​ទី​១០ ខែឧសភា ២០១១៖ ក្រុមហ៊ុន Microsoft បាន​ទិញ Skype ក្នុង​តម្លៃ ៨.៥ពាន់​លាន​ដុល្លារ។

សុវត្ថិភាព 
Skype មាន​ប្រព័ន្ធ​កូដនីយកម្ម (encryption system) សម្រាប់​សុវត្ថិភាព។ ប្រព័ន្ធ​នេះ មិន​អាច​បិទ​បាន​ឡើយ។ មនុស្ស​ទាំង​ឡាយ​អាច​ប្រើ​ប្រព័ន្ធ Skype បាន​ដោយ​មិន​បាច់​បង្ហាញ​អត្តសញ្ញាណ​ពិត​ប្រាកដ​ឡើយ។

ការ​បកប្រែ 
Skype បាន​ភ្ជាប់​មក​ជាមួយ​ភាសា៖ អារ៉ាប់, ប៊ុលការី, កាតាឡង់, ចិន, ក្រូអាត, ឆែក, ដាណឺម៉ាក, ហូឡង់, អេស្តូនី, ហ្វាំងឡង់, បារាំង, អាល្លឺម៉ង់, ក្រិក, ហេប្រ៊ូ, ហុងគ្រី, ឥណ្ឌូនេស៊ី, អ៊ីតាលី, ជប៉ុន, កូរ៉េ, Latvian, Lithuanian, ន័រវែស, ប៉ូឡូញ, ព័រទុយហ្គាល់ (ប្រេស៊ីល និង​អឺរ៉ុប) រ៉ូម, រុស្ស៊ី, ស៊ែប៊ី, ស្លូវ៉ាគី, ស្លូវេនី, អេស្ប៉ាញ, ស៊ុយអែត, ថៃ, ទួរគី, អ៊ុយក្រែន និង​វៀតណាម។